KLASA: 400-01/25-01-01

UR BROJ: 2103-89-01-25-10

Daruvar, 18. srpnja 2025.

**OBRAZLOŽENJE I. REBALANSA ZA 2025. GODINU**

 **I. OPĆI DIO FINANCIJSKOG PLANA/REBALANSA**

 Izmjenama i dopunama Financijskog plana Gimnazije Daruvar za 2025. godinu, ukupni plan povećan je za 17.858,00 eura, te sada iznosi 950.574,00 eura.

Najveći porast prihoda vidljiv je u stavci 63- Pomoći iz inozemstva i od subjekta unutar općeg proračuna u iznosu 5.068,00 eura i 67 – Prihodi iz nadležnog proračuna i od HZZO-a temeljem ugovornih obveza, koja je povećana za 12.790,00 eura radi ulaganja u nove prozore u školskim učionicama te zbog ulaganja u ugradnju sustava kontrole pristupa u školi.

 **II. POSEBNI DIO FINANCIJSKOG PLANA/REBALANSA**

**PROGRAM: P1 REDOVNE DJELATNOSTI**

**A000283 REDOVNA DJELATNOST SŠ - VS KORISNIKA**

 Plan ove aktivnosti povećan je za 5.068,00 eura zbog provedbe Projekta Jankovića koji je provodila naša škola, kao i zbog sredstava Ministarstva znanosti, obrazovanja i mladih za nabavu dijagnostičkih instrumenata.

**PROGRAM: P16 SREDNJEŠKOLSKO OBRAZOVANJE-DECENTRALIZACIJA**

**A000204 REDOVNA DJELATNOST SŠ-dec**

 Plan je povećan za 13.520,00 zbog ulaganja u nove prozore u tri školske učionice te ugradnje sustava kontrole pristupa: beskontaktnih čitača, privjesaka i kontrolera za vrata. Iz tog razloga umjesto planiranih 67.000,00 eura novi iznos je 80.520,00 eura.

**PROGRAM: P17 SREDNJEŠKOLSKO OBRAZOVANJE - IZNAD STANDARDA**

**A000075 ŽUPANIJSKA NATJECANJA SŠ**

Planirana sredstva povećana su za 170,00 eura jer su stvarni troškovi Županijskih natjecanja iznosili 1.670,00 eura, umjesto ranije planiranih 1.500,00 eura.

**A000310 OSIGURANJE ŠKOLSKIH ZGRADA SŠ**

 Plan za ovu aktivnost umanjuje se za 900,00 eura, budući da škola nije podmirila trošak osiguranja jer je to učinila Tehnička škola Daruvar, kao vlasnik zgrade.

 Zbog hitnosti i kratkog vremenskog roka za izradu dokumentacije, obrazloženje je sastavljeno u sažetom obliku, s naglaskom na ključne promjene i razloge rebalansa.

 I. rebalans financijskog plana usvojen je na sjednici Školskog odbora koja se održala dana 18.07.2025. godine.

 Predsjednik Školskog odbora Ravnateljica

 Emir Sulik, prof. savjetnik Romana Herout, prof. mentor